stanford-oval/wikipedia huggingface dataset:
Werner Bros.
Historia

Werner Bros. perustettiin Tampereella vuonna 1987. Ensimmäisessä kokoonpanossa soittivat Juhani ”Juuso” Pajula sekä veljekset Jari ja Jouni Tuukkanen. Esiintymiset alkoivat katusoitosta laajentuen noin sataan vuotuiseen keikkaan ympäri Suomea. Yhtye oli 1988 mukana Tampereen kulttuuridelegaatiossa ystävyyskaupunki Odensen 1000-vuotisjuhlilla. Werner Bros. on esiintynyt useita kertoja televisiossa, muun muassa Juice Leskisen juontamassa "Värillä on väliä" -ohjelmassa, Levyraadissa ja BumtsiBum!-ohjelmassa Halavatun papat -yhtyeen kanssa. He ovat esiintyneet myös viihdeohjelmassa nimeltä Titta Poo. Werner Bros. on julkaissut muutamia levyjä uransa aikana. Yhtye sai 1990 Tampereen Nuorkauppakamarin myöntämän Tamperelainen kulttuuriteko -palkinnon. Werner Bros. voitti parhaan miessivuosan Jussi-palkinnon elokuvasta Iskelmäprinssi (1991).
Perustajajäsenet

Jouni Tuukkanen (k.1996)
Juhani ”Juuso” Pajula
Jari Tuukkanen
Nykyiset jäsenet

Jari Tuukkanen
Juhani Ruponen
Jyrki Tuukkanen
Tuure Tuukkanen
Jaakko Tuukkanen
Pasi Tuukkanen
Diskografia

Untolan jukeboksi (1991)
Siku siku (1999)
Ramona (2002)
Aina haaveissain (2005)
Rytmi (täsmennyssivu)

Rytmi voi tarkoittaa seuraavia asioita:
Rytmi, musiikin rytmi
Rytmi, suomalainen popmusiikkilehti
Rytmi, suomalainen levy-yhtiö
Rytmi kirjallisuudessa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rytmi”, voi hakea sivunnimihaulla, laajalla sivunnimihaulla tai tekstihaulla.
Rumpukone

Rytmilaitteet, kuten kuvan Rhythmicon (1932), edustavat rumpukoneiden varhaisvuosia.
Rumpukone (alkujaan "rytmilaite") on laite jolla tuotetaan syntetisoituja tai samplattuja rummun- ja muiden lyömäsoitinten ääniä. Uudemmat rumpukoneet sisältävät rumpujen sointia toistavia sekvenssereitä tai rumpujen sointiväriä generoivia syntetisaattoreita. Niihin sisältyy usein myös yksilöllisiä rumpuäänien ja -sointien luomismahdollisuuksia.
Rumpukoneet yleistyivät voimakkaasti 1980-luvulla laitteiden ohjelmoitavuuden ja sarjatuotannon myötä. Eräitä legendaarisimpia rumpukoneita ovat Rolandin TR-808 ja TR-909. Ne saivat suosiota elektronisen musiikin tuottajien ja pian muidenkin musiikkisuuntausten keskuudessa. Laitteiden merkitystä käsitellään Alex Noyerin dokumenttielokuvassa 808 - the Heart of the Beat that Changed the World. Elokuvan ensi-ilta oli maaliskuussa 2015.
Suomalaisyhtyeistä esimerkiksi Mika Sundqvist on kertonut, että Popedan Kaasua...-albumilla (1983) on käytetty rumpukonetta Linn LM-1 clap-clap-efektin saamiseksi, joskin siinä on myös ihan oikeaa taputusta, mutta Sundqvistin sanoin: "Eli varsin vaatimaton on LINN osuus mutta se näytti komealta krediteissä!”
Jotkin black metal -yhtyeet käyttävät rumpukonetta rumpalin korvikkeena, esimerkiksi Legion of Sadism albumillaan Auf Gedeih und Verderb, jota arvostelussa haukutaan rumpukoneen osalta voimakkain sanoin:
»Huonoinpana tekijänä kokonaisuudessa on kuitenkin erittäin väsyneen ja paikoin jopa raivostuttavan huonon kuuloinen rumpukone. Sen nakutus, säksätys ja sihinä aiheuttaa lähinnä turhautumista ja ärsyyntyneisyyttä. Kamalimmillaan se yrittää kuulostaa Mysticumilta onnistumatta siinä kuitenkaan. Ei näin.»
Rumpukoneesta käytetään yleisesti lyhennettä dr-synt.
Rumpukoneiden suosiota on viime vuosina vähentänyt tietokoneohjelmistojen laadullinen kehittyminen. Markkinoilla on useita ohjelmia, joita voidaan ohjelmoida samaan tapaan kuin rumpukoneita. Monet myös yrittävät jäljitellä tietokoneohjelmilla klassikkolaitteiden, kuten TR-808:n ja TR-909:n tuottamia ääniä. Kaikkien mielestä niillä ei saada aikaan riittävän aidon kuuloista ääntä, jotta itse rumpukoneiden asema olisi uhattuna. Merkittävää on myös rumpukoneosiolla varustettujen syntetisaattorien kehitys monipuolisemmiksi musiikkityöasemiksi, jolloin erillisten rumpukoneiden tarve on etenkin 2000-luvulla vähentynyt. Tämän taustalla on osaksi MIDI-liitäntästandardi, jonka ensimmäinen versio esiteltiin jo vuonna 1983. Tyypillisesti aiempaa isompikokoisilla "pädeillä" tai rumpukoneosiolla varustettujen musiikkityö- ja samplausasemien kehitys lähti kasvavassa määrin liikkeelle (MPC, alkujaan MIDI Production Center, sittemmin Music Production Center). Uudemmat rumpukoneet ja musiikkityöasemat voidaan yleensä kytkeä melko helposti tietokoneeseen, ja monet niistä voivat käyttää tietokoneen kovalevyä tallennusvälineenään erillismuistien sijaan.
Linn LM-1 -rumpukone (1979).
Roland TR-808 -rumpukone (1980)
Roland TR-909 -rumpukone (1983).
Alesis SR-16 -rumpukone (1991, on valmistettu vielä 2010-luvulla).
Muistikortilla ja isommilla pädeillä varustettu Akain MPC2000XL -musiikkityöasema.
Tempest -rumpukone (2011).
Aiheesta muualla

Wikimedia Commonsissa on kuvia tai muita tiedostoja aiheesta .
The EKO ComputeRhythm – Jean Michel Jarre’s Drum Machine (eräs Jean Michel Jarren käyttämistä rumpukoneista: italialainen EKO ComputeRhythm (1972) (englanniksi) (synthtopia.com)
Top Ten Classic Drum Machines: 1 – Roland TR-808 (1980) (englanniksi) (attackmagazine.com)
Top Ten Classic Drum Machines: 2 – Oberheim DMX (1980) (englanniksi) (attackmagazine.com)
Top Ten Classic Drum Machines: 3 – Roland TR-909 (1983) (englanniksi) (attackmagazine.com)
Top Ten Classic Drum Machines: 4 – Linn Electronics LinnDrum (1982) (englanniksi) (attackmagazine.com)
Top Ten Classic Drum Machines: 7 – Elektron SPS1 Machinedrum (2001) (englanniksi) (attackmagazine.com)
Top Ten Classic Drum Machines: 9 – Korg Mini Pops 120 (1976) (englanniksi) (attackmagazine.com)
Esittelyssä vanhoja rumpukoneita
10 of the best MIDI pad controllers: 9/10 The Roland Octapad SPD-30 (Arkistoitu – Internet Archive) (englanniksi) (musicradar.com)
Saarimäki (Kotkatjärvi)

| Saarimäki Саримяги, Sarimjagi |
| --- | --- |
 Saarimäki
 Koordinaatit: 61°13′9″N, 33°2′27″E 
Valtio:  Venäjä
Tasavalta:  Karjalan tasavalta
Piiri:  Aunuksen piiri
Kunta:  Kotkatjärvi
Hallinto:  
 – Asutustyyppi:  entinen kylä
Väkiluku:  0
Infobox OKVirheellinen NIMI-arvo: 
Saarimäki (ven. Саримяги, Sarimjagi) on entinen kylä Karjalan tasavallan Aunuksen piirin Kotkatjärven kunnassa Venäjällä. Se sijaitsi pienen lammen rannalla kymmenen kilometriä Kotkatjärveltä lounaaseen.
1900-luvun alussa Saarimäki lähikylineen muodosti Kotkatjärven volostiin kuuluneen kyläkunnan. 1920-luvulla perustettiin Aunuksen piirin Saarimäen kyläneuvosto. Vuonna 1933 siinä oli noin 850 asukasta, joista lähes kaikki olivat karjalaisia. Myöhemmin Saarimäki liitettiin Kotkatjärven kyläneuvostoon. Kylä on hävinnyt 1950-luvun jälkeen.
Aunuksen piirin Mäkriän kunnassa on toinen Saarimäen kylä (ven. Sarmjagi).
When You Were Young

| ”When You Were Young” The Killers |
| --- | --- | --- |

Singlen tiedot
 Albumilta: Sam’s Town
 Julkaistu: 18. syyskuuta 2006
 Tuottaja(t): The Killers
 Tyylilaji: alternative rock, post-punk revival
 Kesto: 03.40
 Levy-yhtiö: Island Records Mercury Records
The Killersin muut singlet
| ”Smile Like You Mean It” 2005 | ”When You Were Young” 2006 | ”Bones” 2006 |
When You Were Young on yhdysvaltalaisen rock-yhtye The Killersin kappale, joka julkaistiin ensimmäisenä singlenä yhtyeen toiselta albumilta Sam’s Town syyskuussa 2006. ”When You Were Young” on säilynyt yhtenä yhtyeen tunnetuimmista kappaleista.
Kappale saavutti Billboard Hot 100-listalla parhaimmillaan sijan 14.
”When You Were Young” on mukana mm. videopeleissä Guitar Hero 3, Guitar Hero Live, Rock Band ja SingStar Amped.
Kappaleet > Britannian CD-julkaisu

When You Were Young – 3.39
All the Pretty Faces – 4.44
Rytkölä

Rytkölä on suomalainen sukunimi, joka on muun muassa seuraavilla henkilöillä:
Antero Rytkölä (s. 1959), Sisä-Suomen poliisilaitoksen lupahallinnon apulaispoliisipäällikkö
Johanna Rytkölä (s. 1956), kuvanveistäjä
Maarit Saarni-Rytkölä (1916–2011), juristi
Olavi Rytkölä (1914–2001), juristi.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Runkosarjan paras maalivahti -palkinto (rullakiekko)

Runkosarjan paras maalivahti -palkinto on Suomen Jääkiekkoliiton vuosittain rullakiekon SM-liigan runkosarjan parhaalle maalivahdille myöntämä tunnustuspalkinto.
Palkinnon saajat

| Kausi | Joukkue | Pelaaja | Kansalaisuus |
| --- | --- | --- | --- |
| 1999 | Red Devils | Ari Luostarinen |  |
| 2000 | Roller Eagles | Tapio Karhu |  |
| 2001 | Red Devils | Ari Luostarinen |  |
| 2002 | Red Devils | Ari Luostarinen |  |
| 2003 | Roller Eagles | Matias Valavuo |  |
| 2004 | MahtiAnkat | Antti Niemi |  |
| 2005 | Roller Eagles | Matias Valavuo |  |
| 2006 | PEPE Roller | Juha Taponen |  |
| 2007 | Pahalampi | Sasu Hovi |  |
| 2008 | Pahalampi | Sasu Hovi |  |
| 2009 | GrIFK | Mikko Koskinen |  |
| 2010 | PEPE Roller | Juha Taponen |  |
| 2011 | Koovee Rollers | Mikko Pätsi |  |
| 2012 | PEPE Roller | Juha Taponen |  |
| 2013 | PEPE Roller | Juha Taponen |  |
| 2014 | PEPE Roller | Juha Taponen |  |
| 2015 | Vuorelan Veikot | Petri Karhu |  |
| 2016 | PEPE Roller | Juha Taponen |  |
| 2017 | Vuorelan Veikot | Samu Airasvaara |  |
| 2018 | Vuorelan Veikot | Samu Airasvaara |  |
When You Die

| ”When You Die” MGMT |
| --- | --- | --- |

Singlen tiedot
 Albumilta: Little Dark Age
 Julkaistu: 12. joulukuuta 2017
 Formaatti: digitaalinen lataus, suoratoisto
 Tekijä(t): Andrew VanWyngarden, Ben Goldwasser
 Tuottaja(t): Dave Fridmann, Patrick Wimberly, MGMT
 Tyylilaji: rock, pop
 Kesto: 04.23
 Levy-yhtiö: Columbia Records
MGMT:n muut singlet
| ”Little Dark Age” 2017 | ”When You Die” 2017 | ”Hand It Over” 2018 |
When You Die on yhdysvaltalaisen rockyhtye MGMT:n kappale, joka julkaistiin toisena singlenä yhtyeen neljänneltä studioalbumilta Little Dark Age 12. joulukuuta 2017. Kappale on yhtyeen jäsenten Andrew VanWyngardenin ja Ben Goldwasserin kirjoittama ja sille kuvattiin edellisten singlejen tapaan musiikkivideo.
Kappale julkaistiin digitaalisena latauksena ja se tuli myös saataville suoratoistopalvelu Spotifyhyn.
Kappaleet > Digitaalinen lataus

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | When You Die | 4.23 |  |  |  |  |  |  |  |
|  |  | 4.23 |  |  |  |  |  |  |  |
Virkby skola

Virkby skola on Lohjalla sijaitseva ruotsinkielinen alakoulu. Koulussa on luokat 1–6 kolmessa perusopetusryhmässä, joissa yhteensä on 59 oppilasta.
Koulu perustettiin vuonna 1908 nimellä Virkby svenska folkskola. Vuonna 1936 koulussa oli yhteensä 144 oppilasta.
Rushwal Samaai

| Mitalit> Maa:  Etelä-Afrikka.Miesten pituushyppy.MM-kilpailut  | Mitalit> Maa:  Etelä-Afrikka.Miesten pituushyppy.MM-kilpailut  | Mitalit> Maa:  Etelä-Afrikka.Miesten pituushyppy.MM-kilpailut  | Maa:  Etelä-Afrikka> Miesten pituushyppy. |
| --- | --- | --- | --- |
|  Pronssia | Lontoo 2017 | pituushyppy |  |
| Afrikan-mestaruuskilpailut  | Afrikan-mestaruuskilpailut  | Afrikan-mestaruuskilpailut  |  |
|  Kultaa | Durban 2016 | pituushyppy |  |
|  Kultaa | Asaba 2018 | pituushyppy |  |
|  Pronssia | Marrakech 2014 | pituushyppy |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Pronssia | Glasgow 2014 | pituushyppy |  |
|  Pronssia | Gold Coast 2018 | pituushyppy |  |
Rushwal Samaai (myös muodoissa Rushwahl ja Ruswahl, s. 25. syyskuuta 1991 Paarl) on eteläafrikkalainen pituushyppääjä.
Samaai saavutti vuoden 2014 Kansainyhteisön kisoista Glasgow'sta pronssia tuloksella 808. Saman vuoden Afrikan-mestaruuskilpailuissa hän oli niin ikään kolmas, nyt tuloksella 784. Samaai oli mukana vuoden 2015 MM-kilpailuissa Pekingissä jääden karsintaan tuloksella 779. Portlandin MM-hallikilpailuissa 2016 hän sijoittui viidenneksi Etelä-Afirkan sisäratojen ennätystuloksella 818.
Samaai voitti Afrikan-mestaruuden Durbanissa 2016 tuulituloksella 840. Rio de Janeiron olympialaisissa hän sijoittui yhdeksänneksi tuloksella 797. Lontoon MM-kisoissa 2017 hän oli kolmas, ja nappasi ensimmäisen MM-mitalinsa tuloksella 832. Birminghamin MM-hallikilpailuissa 2018 hän sijoittui kuudenneksi. Saman vuoden Gold Coastin Kansainyhteisön kisoissa hän sai pronssia tuloksella 822. Hän voitti Afrikan-mestaruuden Asabassa 2018 tuloksella 845. Hän voitti samana vuonna maanosien cupin. Dohan MM-kilpailuissa 2019 hän sijoittui viidenneksi. Vuodelle 2021 siirretyissä Tokion olympialaisissa hän karsiutui loppukilpailusta, samoin Eugenen MM-kilpailuissa 2022.
Ennätykset

| Laji | Tulos | Paikka | Päivä |
| --- | --- | --- | --- |
| Pituushyppy | 849 cm | Potchefstroom | 22. huhtikuuta 2017 |
Videopelivuosi 1987

Tämä artikkeli käsittelee vuoden 1987 videopelijulkaisuja ja videopelimaailman merkittäviä tapahtumia.
Tapahtumat

Suomalainen C-lehti aloittaa.
Tapahtumat > Uusia yhtiöitä

Maxis perustetaan.
Natsume
Laitteistojulkaisuja > Pelikonsolit

PC Engine julkaistaan japanissa.
Atari XEGS
Laitteistojulkaisuja > Tietokoneet

Amiga 500
Sharp X68000
Huomattavat julkaisut

Contra
Delta
Digital Devil Story: Megami Tensei (Megami Tensei -pelisarjan ensimmäinen julkaisu)
Dungeon Master
Final Fantasy
Mega Man
Metal Gear
Leisure Suit Larry in the Land of the Lounge Lizards
Nero 2000
Octapolis
Phantasy Star
Sid Meier’s Pirates!
Zarch
Rytmi (levy-yhtiö)

Rytmi oli suomalainen levy-yhtiö, jonka Yleisradion insinöörit Paavo Arni ja Rafael Ylkänen perustivat jatkosodan aikana 1940-luvulla. He perustivat Helsinkiin myös oman studion ja levyprässäämön, jotta yhtiö ei olisi riippuvainen ulkomaiden tuonnista. Rytmi siirtyi nopeasti sodan jälkeen Musiikki-Fazerin omitukseen ja edelleen vuonna 1966 toimintansa aloittaneen Fazer Finnlevyn alaiseksi levymerkiksi, jollaisena se toimi 1970-luvulle saakka.
Rytmin artisteja olivat 1950–1960-luvuilla useat suomalaiset tähdet, kuten Tapio Rautavaara, Olavi Virta, Kauko Käyhkö, Eino Grön, Metro-Tytöt, Henry Theel ja Esa Pakarinen.
Runkosepikkä

| Runkosepikkä |
| --- | --- |
 Runkosepikkä ylhäältä päin kuvattuna
Uhanalaisuusluokitus
 Elinvoimainen  
  
Suomessa:
 Erittäin uhanalainen  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Osalahko::  Elateriformia
Heimo::  Sepikät Eucnemidae
Suku::  Xylophilus
Laji::  corticalis
Kaksiosainen nimi
 Xylophilus corticalis  (Paykull, 1800) 
Katso myös
   Runkosepikkä Wikispeciesissä   Runkosepikkä Commonsissa 
Infobox OKNimi-testi OKIUCN-testi OK: 
Runkosepikkä (Xylophilus corticalis) on sepiköiden (Eucnemidae) heimoon kuuluva kovakuoriaislaji. Runkosepikän tieteellinen lajinimi corticalis tulee latinan kielestä ja merkitsee puun kuoreen liittyvää. Runkosepikkä on kiiltävä, lähes karvaton ja 3–5,5 millimetrin mittainen. Sen värityksessä on mustaa ja punaista. Lajin levinneisyysalue kattaa alueita Italiasta ja Espanjan pohjoisosasta aina Venäjän keskiosiin asti. Kansainvälinen luonnonsuojeluliitto IUCN luokittelee runkosepikän maailmanlaajuisella tasolla elinvoimaiseksi lajiksi. Suomessa lajista on vain yksi varmistettu havainto Asikkalasta 1980-luvulta. Se luokitellaankin maassa alueellisesti erittäin uhanalaiseksi. Sen elintavat tunnetaan huonosti.
Aiheesta muualla

Laji.fi: Runkosepikkä (Xylophilus corticalis)
Inventaire National du Patrimoine Naturel (INPN): Xylophilus corticalis (englanniksi)
Virke

Virke on oikeinkirjoituksen perusteella määrittyvä tekstin jakso, joka alkaa suuraakkosella ja loppuu niin sanotusti isoon välimerkkiin eli pisteeseen, huutomerkkiin tai kysymysmerkkiin.
Lauseopillisesti tarkasteltuna virke yleensä muodostuu vähintään yhdestä päälauseesta, jonka lisäksi siinä voi olla muita päälauseita sekä sivulauseita. Tällaista toisiinsa liittyvien lauseiden kokonaisuutta voidaan kutsua myös yhdyslauseeksi. Virkkeestä puhuttaessa huomio kiinnittyy lauserakenteen sijasta laajempaan tekstirakenteeseen, jonka osana virke toimii. Arkikielessä virkkeen ja lauseen ero kuitenkin usein hämärtyy.
Etenkin puheenomaisessa tekstissä voi tavata myös virkkeitä, joissa ei ole yhtään varsinaista lausetta eli vaillinaisia lauseita, joista puuttuu persoonamuotoinen verbi
Rubiinijousipyrstö

| Rubiinijousipyrstö |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Paratiisilinnut Paradisaeidae
Suku::  Jousipyrstöt Cicinnurus
Laji::  regius
Kaksiosainen nimi
 Cicinnurus regius  (Linnaeus, 1758) 
Katso myös
   Rubiinijousipyrstö Wikispeciesissä   Rubiinijousipyrstö Commonsissa 
Infobox OKNimi-testi OKIUCN-testi OK: 
Rubiinijouspyrstö (Cicinnurus regius) on paratiisilintujen heimoon kuuluva varpuslintu.
Levinneisyys

Rubiinijousipyrstöä tavataan Indonesiassa ja Papua-Uudessa-Guineassa. Lajin on raportoitu olevan yleinen, ja sen kanta on vakaa. Se on luokiteltu elinvoimaiseksi.
Verisäkeet

| Verisäkeet Moonsorrow |
| --- | --- | --- |

Studioalbumin tiedot
 Äänitetty : 29.8.2004-28.9.2004
 Julkaistu: 2005
 Tuottaja(t): Moonsorrow
 Tyylilaji: folk metal, viikinkimetalli, black metal, sinfoninen black metal, dark metal
 Kesto: 70.37
 Levy-yhtiö: Spinefarm Records, Season of Mist
Listasijoitukset
  18. (Helmikuu 2005)
Moonsorrow’n muut julkaisut
| Kivenkantaja 2003 | Verisäkeet 2005 | V: Hävitetty 2007 |
Verisäkeet on suomalaisen metallimusiikkiyhtye Moonsorrow’n neljäs kokopitkä albumi. Se julkaistiin 23. helmikuuta 2005. Albumin julkaisi Euroopassa Spinefarm Records ja Yhdysvalloissa Season of Mist -levy-yhtiö. Suomen virallisella listalla albumi oli parhaimmillaan sijalla 18.
Musiikki

Verisäkeillä Moonsorrow’n tyyli muuttui edellisiin albumeihin nähden, sillä yhtye koki, ettei olisi ollut mielekästä tehdä Kivenkantajaakin mahtipontisempaa musiikkia. Niinpä Verisäkeillä koskettimien rooli jäi aikaisempaa vähäisemmäksi ja tunnelma muuttui synkemmäksi ja karummaksi, vaikka perinnesoittimien roolia puolestaan lisättiin. Vaikutteita otettiin kansanmusiikin lisäksi norjalaisesta black metallista.
Verisäkeillä myös sanoitukset muuttuivat. Sanoittaja Ville Sorvali on kertonut kirjoittaneensa kappaleiden sanat sen mukaan, millaisia ajatuksia musiikki hänessä herätti. Niinpä Verisäkeiden sanoituksista tuli aikaisempaa abstraktimpia ja pikemminkin tunnelmakuvauksia kuin juonellisia tarinoita.
Vastaanotto

Yhtyeen tyylimuutos jakoi faneja. Jotkut pitivät Verisäkeitä Moonsorrow’n parhaana tuotoksena, toiset huonoimpana. Kriitikoilta levy sai palautetta keskinkertaisesta loistavaan.
Vastaanotto > Arvostelut

Desibeli.net:
Imperiumi: 9/10
Soundi:
Raah Raah Blääh!

Henri Sorvali kertoi 2. syyskuuta 2004 Verisäkeiden studiopäiväkirjassa Moonsorrow’n seuraavan julkaisun olevan nimeltään ”Raah Raah Blääh!” ja sisältävän muun muassa kappaleet ”Kuolema taidehomoille...ja muille” ja ”Juutalaiskysymys?”. Jotkut ottivat vitsiksi tarkoitetun tempauksen todesta ja luulivat yhtyeen todella alkaneen soittaa hardcore punkia ja grindcorea. Väärinkäsityksen seurauksena syntyi Moonsorrow’n huumoripohjainen sivuprojekti nimeltään Lakupaavi.
Kappaleet

Karhunkynsi – 14.00 (säv. Henri ja Ville Sorvali, san. Ville Sorvali)
Haaska – 14.42 (säv. Marko Tarvonen ja Henri Sorvali, san. Ville Sorvali)
Pimeä – 14.08 (säv. Henri Sorvali, san. Ville Sorvali)
Jotunheim – 19.28 (säv. Henri Sorvali ja Marko Tarvonen, san. Ville Sorvali)
Kaiku – 8.19 (säv. Henri Sorvali ja Marko Tarvonen, san. Ville Sorvali)
Kokoonpano

Ville Sorvali – laulu, taustalaulu, basso, kuoro
Marko Tarvonen – rummut, akustinen kitara, taustalaulu, kuoro
Mitja Harvilahti – kitarat, taustalaulu, kuoro
Henri Sorvali – kitarat, kosketinsoittimet, haitari, munniharppu, huilut, tinapilli, taustalaulu, kuoro
Markus Eurén – kosketinsoittimet, kuoro
Kokoonpano > Vierailevat muusikot

Hittavainen – sello, jouhikko, huilut
Frostheim – kantele
Blastmor – taustalaulu
Janne Perttilä – kuoro
Jukka Varmo – kuoro
Aiheesta muualla

Verisäkeet Discogsissa. (englanniksi)
Albumi Verisäkeet Encyclopaedia Metallum -sivustolla (englanniksi)
Moonsorrow
| --- | --- |
Studioalbumit:   Suden uni  Voimasta ja kunniasta  Kivenkantaja  Verisäkeet  V: Hävitetty  Varjoina kuljemme kuolleiden maassa  Jumalten aika 
EP:t:  Tulimyrsky
Demot:   Thorns of Ice  Promo '97  Metsä  Tämä ikuinen talvi 
Katso myös:  Lakupaavi
Weissenberg

Weissenberg voi tarkoittaa:
von Weissenberg, aatelissuku
Henkilöitä

Alexander von Weissenberg (1822–1901), suomalainen virkamies ja senaattori, Suomen prokuraattori 1886–1890
Alexis Weissenberg (1929–2012), bulgarialais-ranskalainen pianisti
Arthur von Weissenberg (1863–1945), suomalainen hovioikeudenneuvos, sotaylioikeuden puheenjohtaja ja kansanedustaja
Axel Leonard von Weissenberg (1868–1958), suomalainen insinööri, virka- ja valtiopäivämies
Dan Kristian von Weissenberg (1936–2020), suomalais-ruotsalainen toimittaja ja kirjailija
Ernest Bernhard von Weissenberg (1787–1842), suomalainen valtioneuvos ja kenraalikuvernöörinkanslian päällikkö
Eva von Weissenberg (1911–2010), suomalainen taidemaalari
Gabriel Karl Bernhard (Gay) von Weissenberg (1901–1984), suomalainen vapaaopiston johtaja ja yliopistonlehtori
Isaac Meir Weissenberg (1881–1938), puolalainen jiddišin kielellä kirjoittava kirjailija
Karl Weissenberg (1893–1976), itävaltalainen fyysikko, jonka mukaan on nimetty fysiikassa käytetyt käsitteet Weissenbergin ilmiö ja Weissenbergin luku.
Paul Weissenberg, saksalainen EU-virkamies ja varapääjohtaja
Muita

Weissenbergin komitea, vuosina 1885–1886 toiminut komitea, jonka oli määrä koota Suomen perustuslait
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Weissenberg”, voi hakea sivunnimihaulla, laajalla sivunnimihaulla tai tekstihaulla.
Why Can’t This Be Love

| ”Why Can’t This Be Love” Van Halen |
| --- | --- | --- |

Singlen tiedot
 Albumilta: 5150
 Julkaistu: 1986
 Tuottaja(t): Ted Templeman
 Tyylilaji: hard rock
 Kesto: 03.45
 Levy-yhtiö: Warner
Listasijoitukset
  Suomen virallinen lista: 14.
Van Halenin muut singlet
| ”Hot for Teacher” 1984 | ”Why Can’t This Be Love” 1986 | ”Dreams” 1986 |
Why Can’t This Be Love on hard rock -yhtye Van Halenin single, joka julkaistiin vuonna 1986. Se on bändin ensimmäinen single David Lee Rothin korvanneen vokalistin Sammy Hagarin kanssa. Single ylsi Mainstream Rock Tracks -listan ykköseksi ja Billboard Hot 100 -listalla kolmanneksi, joten se sai paljon radiosoittoaikaa. Suomessa se nousi virallisen singlelistan sijalle 14.
Kappaleessa kosketinsoittimet saavat suurimman huomion. Pop -oritointuneessa kappaleessa  saatiin myös hyvin esiin Hagarin vahva lauluääni. Kappale auttoi muiden uusien single-levyjen (Dreams ja Love Walks In) kanssa Van Halenin seitsemännen studioalbumin 5150 nousemaan Billboard 200 -listan ykköseksi ensimmäistä kertaa Van Halenin historiassa. Albumi pysyi listan ykkösenä kolme viikkoa.
Kokoonpano

Sammy Hagar – laulu
Eddie Van Halen – kitara, kosketinsoittimet
Michael Anthony – basso
Alex Van Halen – rummut
Voices (Tussen kappale)

|  Voices |
| --- | --- |

Kappaleen tiedot
Esittäjä(t):  Tusse
Levy-yhtiö:  Universal Music Group
Kesto:  3:04
Tyylilaji:  pop
Julkaistu:  27. helmikuuta 2021
Tekijä(t):  Joy Deb Linnea Deb Jimmy "Joker" Thörnfeldt Anderz Wrethov
Euroviisutiedot
Vuosi:  2021
Maa:  Ruotsi
Kieli:  englanti
Sijoitus:  14.
Pisteet:  109
Sijoitus semifinaalissa:  7.
Pisteet semifinaalissa:  142
Video:  videolinkki
Aikajärjestys
 ◄ ”Move” (2020) 
 ”Hold Me Closer” (2022) ► 
”Voices” on kongolais-ruotsalaisen laulajan Tussen kappale, jolla hän voitti Melodifestivalenin 2021 ja edusti Ruotsia saman vuoden Eurovision laulukilpailussa Rotterdamissa.
Kappale kilpaili Euroviisujen finaalissa, jossa se sai 109 pistettä ja saavutti sijan 14.